ولیم ریٹیگن

سر ولیم ہنری ریٹیگن ، پیدائش: 4 ستمبر 1842ء - وفات: 4 جولائی 1904ء) برطانوی وکیل، منصف، قانونی مصنف اور سیاست دان تھے۔ انھوں نے جامعہ پنجاب کے وائس چانسلر کے عہدے پر بھی خدمات انجام دیں۔

 حالات زندگی 
ولیم ہنری ریٹیگن 4 ستمبر 1842ء کو دہلی، برطانوی ہندوستان میں پیدا ہوئے۔ ان کی تعلیم ہائی اسکول آگرہ میں ہوئی۔ غیر منظم بمبئی سول سروس میں مختصر مدت کے بعد ریٹیگن نے قانونی کیریئر کو آگے بڑھانے کے لیے استعفیٰ دے دیا۔ وہ 1866ء میں چیف کورٹ پنجاب کے قیام پر وکیل بن گئے اور پریکٹس شروع کی۔ وہ 1871ء میں لنکنز ان میں داخل ہوئے۔ 1873ء میں فاغ التحصیل ہوئے۔ کنگز کالج لندن میں بھی تعلیم حاصل کی۔ بعد میں اس نے جامعہ گوٹنجن سے ڈاکٹریٹ (ایل ایل ڈی) حاصل کی۔ ان کا زیادہ تر قانونی کیریئر ہندوستان میں گذرا۔ انھوں نے چار مواقع پر چیف کورٹ پنجاب میں جج کے طور پر خدمات انجام دیں۔1895ء میں نائٹ کا خطاب ملا۔شمال مغربی صوبوں کی ہائی کورٹ میں بھی پریکٹس کی۔ وہ 1892ء-93ء کے دوران ہندوستان کی سپریم لیجسلیٹو کونسل کے اضافی ممبر اور 1898ء-99ء کے دوران پنجاب لیجسلیٹو کونسل کے ارکان بھی رہے۔<ref name="TT27091901">

1887ء میں وہ پنجاب یونیورسٹی کے وائس چانسلر مقرر ہوئے جہاں سے بعد میں انھیں نے ایل ایل ڈی کی اعزازی ڈگری دی گئی۔ جون 1901ء میں یونیورسٹی آف گلاسگو سے ایل ایل ڈی کی اعزازی ڈگری دی گئی۔ 1900ء میں برطانیہ واپس جانے کے بعد ریٹیگن نے پریوی کونسل میں شمولیت سے قبل پریکٹس کی اور 1900ء کے عام انتخابات میں نارتھ ایسٹ لنارکشائر کے حلقے سے انتخاب لڑا لیکن وہ بر سر اقتدار جان کولویل سے ہار گئے۔ اگلے سال جب جان کولویل کا انتقال ہو گیا تو ریٹیگن نے ستمبر 1901ء میں اسی حلقے سے ضمنی انتخاب لڑا اور جیت گئے اور تین سال تک لندن میں اپنی موت تک رکن پارلیمنٹ برقرار رہے۔

 خاندان 
ولیم ہنری ریٹیگن نے 1878ء میں ایولین ہگنس سے شادی کی۔ ان کے بیٹے سر ہینری ایڈولفس ریٹیگن نے بعد میں چیف کورٹ لاہور کے چیف جسٹس بنے۔ جب کہ ان کا سب سے چھوٹے بیٹے سیرل رٹیگن نے فرسٹ کلاس کرکٹ کھیلی اور پہلی جنگ عظیم کے دوران مارے گئے۔

 تصانیف 
 The Roman Law of Persons (1873ء)
 The Science of Jurisprudence (1892ء)
 Private International Law (1895ء)
 Digest of Customary Law for Punjab (1895ء)

 وفات 
ہنری ولیم ریٹیگن 4 جولائی 1904ء میں ایک موٹر حادثے میں انتقال کر گئے۔

 حوالہ جات 

 بیرونی روابط 



زمرہ:1842ء کی پیدائشیں
زمرہ:1904ء کی وفیات
زمرہ:جامعہ پنجاب کے وائس چانسلر
زمرہ:مملکت متحدہ میں شارعی حادثہ اموات
زمرہ:امپیریل لیجسلیٹو کونسل آف انڈیا کے اراکین
زمرہ:جامعہ گوٹنجن کے فضلا
زمرہ:دہلی کی شخصیات
زمرہ:برطانوی قانونی مصنفین
زمرہ:لنکنز ان کے ارکان
زمرہ:نائٹس بیچلر
زمرہ:منتظمین برطانوی ہند
زمرہ:مملکت متحدہ ارکان پارلیمان 1900–06ء
زمرہ:کنگز کالج لندن کے فضلا